《永嘉令马公死寇难，令嗣观察公请于朝，赐谥忠勤索诗》
清代·唐孙华

青袍白马塞瓯闽，一命官卑大义均。岂有兵符麾士卒，要将全节感臣邻。

君王未识真卿面，战阵甘捐先轸身。尚念天恩未酬答，生儿留作报恩人。

作者简介：（1634—1723）清江苏太仓人，字实君，号东江，晚号息庐老人。康熙二十七年进士。召试，授礼部主事，调吏部，以事去官。工诗，有《东江诗钞》。